Foto: Jim Lo Scalzo/EPA-EFE AQSh prezidenti Donald Trampning ma’lum qilishicha, Qo‘shma Shtatlar va Meksika chegarasiga mamlakatga noqonuniy migrantlarni kiritmaslik uchun yetarli bo‘ladigan miqdorda qo‘shin yuboradi. Prezidentning so‘zlari USA Today tomonidan keltirilgan. Trampdan Meksika bilan chegaraga qancha harbiy xizmatchi yuborilishi mumkinligi haqida so‘ralganda, u «ular qancha kerak bo‘lsa, shuncha bo‘lishini» ta’kidlab o‘tdi. Shuningdek, uning yana bir bor ma’lum qilishicha, demokratlar migrantlar bilan bog‘liq vaziyatda aybdordir. Eslatib o‘tamiz, avvalroq Tramp AQShga kelayotgan migrantlarga chaqiriq bilan chiqqandi. Donald Tramp Markaziy Amerikadan kelayotgan migrantlarni Meksikaga boshpana so‘rab murojaat qilishga chaqirdi.